[{"text_idx": "#000000", "text": "Nafarroako Herriarteko pilota txapelketako finalerdiak jokatu dira"}, {"text_idx": "#000003", "text": "Kimuen mailan, Lasok eta Olzak (Irun\u0303ea) 7-18 irabazi zieten Iribarreni eta Elizaintzini (Baztan). Haurren kategorian, Sarasibarrek eta Sanchezek (Irun\u0303ea) Iturralde eta Apeztegiari (Baztan) 3-18 irabazi zieten ere. Gazteetan, berriz, partida orekatua jokatu zuten Laso-Igoak (Irun\u0303ea) eta Etxebere-Ballarenak (Baztan). Azkenean, ordea, iruindarrak nagusitu ziren, 18-22. Finalerako txartela guztiz erabakita zela jokatu zuten laugarren eta azken partida, senior kategorian. Bertan, Mata-Irurita (Irun\u0303ea) bikoteak sei tantotan utzi zuen Ariztegi-Oskoz (Baztan) bikotea."}, {"text_idx": "#000005", "text": "Kimuen mailako partida Fernandezek eta Sainzek (Lizarra) irabazi zuten, 11-18 nagusitu zirelarik Jimenezen eta Salaberriaren aurka (Doneztebe). Haurretan, Apezetxeak eta Garan\u0303ok (Doneztebe) hutsean utzi zituzten Gartzia eta Sainz (Lizarra). Gazteen mailako partida aldiz orekatuagoa izan zen: Berruetek eta Pierolak (Lizarra) 20-22 irabazi zieten Telletxeari eta Loiarteri (Doneztebe). Aurreko emaitzak kontutan hartuta, seniorren mailako azken partida erabakiorra suertatu zen. Baina Doneztebeko pilotariek, Barandiaran eta Gorriti, ez zieten aurkariei aukerarik eman, 22-12 irabazi zietelarik Aznarezi eta Lanari."}, {"text_idx": "#000009", "text": "Txapelketa sistemari dagokionez, iazko txapeldun izateagatik Doneztebe zuzenean finalerdietarako sailkatua zegoen eta gainontzeko sei herriek jokatu izan dituzte final laurdenetako kanporaketak, zozketaz egokitutako herrian."}, {"text_idx": "#000014", "text": "Sei bikotek borrokatuko dute txapelaren bila, kadeteen, 22 urtez azpikoen zein elite mailakoen finaletan"}]